CELEX: 32016D1915
Language: el
Date: 2016-10-27 00:00:00
Title: Απόφαση (ΕΕ) 2016/1915 της Επιτροπής, της 27ης Οκτωβρίου 2016, για την τροποποίηση της απόφασης (ΕΕ) 2015/2300 σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από την τομεακή γεωργική νομοθεσία [κοινοποιηθείσα υπό τον αριθμό C(2016) 6807]

1.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 296/13
            
         ΑΠΌΦΑΣΗ (ΕΕ) 2016/1915 ΤΗΣ ΕΠΙΤΡΟΠΉΣ
   της 27ης Οκτωβρίου 2016
   για την τροποποίηση της απόφασης (ΕΕ) 2015/2300 σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από την τομεακή γεωργική νομοθεσία
   
      
         [κοινοποιηθείσα υπό τον αριθμό C(2016) 6807]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 108,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 108 του κανονισμού (ΕΕ) αριθ. 1306/2013, τα κράτη μέλη που δεν έχουν υιοθετήσει το ευρώ και αποφασίζουν να καταβάλλουν τις δαπάνες που απορρέουν από την τομεακή γεωργική νομοθεσία σε ευρώ, και όχι στο εθνικό τους νόμισμα, λαμβάνουν τα ενδεδειγμένα μέτρα μέσω των οποίων εξασφαλίζεται ότι η χρήση του ευρώ δεν εξασφαλίζει συστηματικό πλεονέκτημα έναντι της χρήσης του εθνικού νομίσματος.
            
         
               (2)
            
            
               Με την απόφαση (ΕΕ) 2015/2300 της Επιτροπής (2) σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από την τομεακή γεωργική νομοθεσία εγκρίθηκαν τέτοιου είδους μέτρα, τα οποία κοινοποιήθηκαν από το Ηνωμένο Βασίλειο.
            
         
               (3)
            
            
               Στις 25 Αυγούστου 2016 το Ηνωμένο Βασίλειο κοινοποίησε στην Επιτροπή την πρόθεσή του να επεκτείνει τα εν λόγω μέτρα ώστε να συμπεριληφθούν σε αυτά καθεστώτα ενισχύσεων που αφορούν την ενίσχυση για μείωση της παραγωγής γάλακτος και έκτακτη ενίσχυση προσαρμογής στους παραγωγούς γάλακτος και σε κτηνοτρόφους σε άλλους τομείς της κτηνοτροφίας.
            
         
               (4)
            
            
               Σύμφωνα με την εν λόγω κοινοποίηση, τα μέτρα για την αποφυγή συστηματικού πλεονεκτήματος, που θα απέρρεε από τη χρήση του ευρώ σε σύγκριση με τη χρήση του εθνικού νομίσματος, τα οποία εγκρίθηκαν με την προαναφερθείσα απόφαση (ΕΕ) 2015/2300, πρέπει να εφαρμοστούν και για τα ως άνω καθεστώτα ενισχύσεων. Η απόφαση (ΕΕ) 2015/2300 θα πρέπει να τροποποιηθεί αναλόγως από την παρούσα απόφαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Προστίθενται στο τέλος του πίνακα του παραρτήματος της απόφασης (ΕΕ) 2015/2300 οι ακόλουθες δύο γραμμές:
   
      
                  «Ενίσχυση για μείωση της παραγωγής γάλακτος
               
               
                  Κατ' εξουσιοδότηση κανονισμός (ΕΕ) 2016/1612
               
            
                  Έκτακτη ενίσχυση προσαρμογής στους παραγωγούς γάλακτος και σε κτηνοτρόφους σε άλλους τομείς της κτηνοτροφίας
               
               
                  Κατ' εξουσιοδότηση κανονισμός (ΕΕ) 2016/1613»
               
            
   Άρθρο 2
   Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 27 Οκτωβρίου 2016.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 549.
   
      (2)  Απόφαση (ΕΕ) 2015/2300 της Επιτροπής, της 8ης Δεκεμβρίου 2015, σχετικά με την πληρωμή, σε ευρώ, από το Ηνωμένο Βασίλειο ορισμένων δαπανών που απορρέουν από την τομεακή γεωργική νομοθεσία (ΕΕ L 324 της 10.12.2015, σ. 35).